**Obaveštenje i saglasnost o prikupljanju i obradi podataka o ličnosti**

Ovo obaveštenje izdaje se u skladu sa odredbama Zakona o zaštiti podataka o ličnosti (,,Sl. glasnik RS“ 97/2008, 104/2009, 68/2012, 107/2012) sa ciljem upoznavanja potencijalnih korisnika programa **“Podrška poboljšanju životnih uslova najugroženijh IRL i povratnika”** ( u daljem tekstu: **Projekat**) sa uslovima prikupljanja i obrade podataka o ličnosti od strane organizacije **Help – Hilfe zur Selbsthilfe e.V. Učiteljska 52, Beograd, MB: 17584359, tel: 011/3046340** (u daljem tekstu: **Help**).

U skladu sa članom 15. Zakona o zaštiti podataka o ličnosti (u daljem tekstu: **Zakon**) obaveštavamo Vas o sledećem:

Obrada, odnosno prikupljanje, beleženje i razvrstavanje Vaših ličnih podataka vršiće se isključivo u svrhu realizacije i praćenja realizacije Projekta kroz sve njegove faze koje obuhvata. Help će obaviti prikupljanje i obradu Vaših ličnih podataka (i to: **ime i prezime, JMBG, pol, adresa stanovanja (ulica, broj, mesto, opština, grad, okrug), brojevi telefona, status lica, zdravstveno stanje, podaci o prosečnim mesečnim primanjima koje članovi Vašeg domaćinstva ostvaruju i ostale Vaše lične podatke i lične podatke članova Vašeg domaćinstva)** putem prijavnog formulara isključivo sa ciljem Vašeg prijavljivanja na Javni poziv. U tu svrhu Help može proveravati, kopirati, ocenjivati, elektronski i fizički skladištiti i čuvati Vaše lične podatke, u skladu sa Zakonom i potrebama realizacije Projekta

Vaši lični podaci biće tretirani kao poverljive informacije. Pristup Vašim ličnim podacima imaće samo članovi Komisije za izbor korisnika pomoći, zaposlena lica u organizaciji Help i članovi Komisije koji rade na realizaciji Projekta, a u cilju određivanja Vašeg socijalnog statusa i eventualnih provera da li ste korisnik drugih programa koje realizuju ili su realizovale druge organizacije na teritoriji Republike Srbije, i to samo u obimu koji je neophodan za obavljanje njihovih poslova. Pravni osnov prikupljanja i obrade podataka je Vaša saglasnost. Davanje saglasnosti za prikupljanje i obradu podataka je dobrovoljno. Saglasnost za obradu podataka možete opozvati u svakom trenutku pismeno ili usmeno na zapisnik. U slučaju opoziva bićete eliminisani iz daljeg postupka prijave i učešća u Projektu i dužni ste da Help-u nadoknadite sve opravdane troškove i štetu koja nastane u slučaju opoziva, a u skladu sa Zakonom. Obrada podataka je nedozvoljena posle opoziva pristanka.

Help će u svakom trenutku preduzimati sve potrebne tehničke i organizacione mere za zaštitu Vaših ličnih podataka, a protiv nezakonitog korišćenja. U slučaju neovlašćenog prikupljanja i obrade koja je u suprotnosti sa ovim Obaveštenjem i Zakonom o zaštiti podataka o ličnosti imate pravo da tražite prekid vršenja obrade prikupljenih podataka i prava koja vam po Zakonu pripadaju.

**Saglasnost**

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime i prezime), sa JMBG\_\_\_\_\_\_\_\_\_\_\_\_\_\_\_\_\_\_\_\_\_\_

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(mesto i adresa) svojim potpisom potvrđujem da sam pročitao/la i razumeo/la ovo obaveštenje o obradi podataka o ličnosti te ovim dajem saglasnost da Help i članovi Komisije mogu da obrađuju, odnosno prikupljaju, evidentiraju i razvrstavaju moje podatke o ličnosti u skladu sa ovim obaveštenjem i važećim zakonima i propisima.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Davalac saglasnosti**

Dana, \_\_\_\_\_\_\_\_\_\_\_\_\_\_\_\_\_\_. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis)

**Davanje saglasnosti u prisustvu svedoka**

U skladu sa Zakonom o zaštiti podataka o ličnosti, a usled okolnosti da davalac pristanka nije pismen ili iz drugog razloga nije u stanju da pristanak svojeručno potpiše, izjavljujemo sledeće:

Upoznati smo da je sadržina ovog Obaveštenja o prikupljanju i obradi podataka o ličnosti jasno pročitana i da nema primedbi u pogledu njene sadržine pa u skladu sa tim, pod punom materijalnoim i krivičnom odgovornošću, svojim potpisima potvrđujemo da je napred navedeno lice razumelo ovo Obaveštenje o obradi podataka o ličnosti i da je saglasno da Help i članovi Komisije mogu da obrađuju, odnosno prikupljju, evidentiraju i razvrstavaju njegove lične podatke u skladu sa ovim obaveštenjem i važećim zakonima i propisima.

Ovu izjavu dajemo na lični zahtev napred navedenog lica isključivo sa ciljem prijavljivanja i učešća u projektu: **“Podrška poboljšanju životnih uslova najugroženijh IRL i povratnika”.**

**SVEDOK 1**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime i prezime),JMBG\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(mesto i adresa), br. lične karte\_\_\_\_\_\_\_\_\_\_\_\_\_\_\_\_\_\_\_\_\_\_\_ izdata od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis)

**SVEDOK 2**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime i prezime),JMBG\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(mesto i adresa), br. lične karte\_\_\_\_\_\_\_\_\_\_\_\_\_\_\_\_\_\_\_\_\_\_\_ izdata od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dana, \_\_\_\_\_\_\_\_\_\_\_\_\_\_\_\_\_\_. godine